Budumas
Bùdumas (vok. Budums, vėliau vok. Bodden) – gelmės Kuršių mariose, ypač jų pietinėje dalyje. Kuršių kopininkų kalboje Budume – pietinė marių dalis, klaipėdiškių vadinama der Bodden (plg. dar vandenvardį Bodden Riugeno saloje); iš vakarų baltų Budum-, sietino su liet. budumas – dubuma, gili vieta (plg. dar liet. budė – makštis vandeniui laikyti) ir Budupis – išnykęs ežeras tarp Šnekių ir Medlaukių, Pakalnės apskr.